CELEX: 31991R3777
Language: el
Date: 1991-12-18 00:00:00
Title: Κανονισμός (ΕΟΚ) αριθ. 3777/91 της Επιτροπής της 18ης Δεκεμβρίου 1991 περί προκήρυξης διαρκούς διαγωνισμού για την πώληση αλκοολών οινικής προελεύσεως που βρίσκονται στην κατοχή των οργανισμών παρέμβασης προκειμένου να χρησιμοποιηθούν στο εσωτερικό της Κοινότητας

Avis juridique important

|

31991R3777

Κανονισμός (ΕΟΚ) αριθ. 3777/91 της Επιτροπής της 18ης Δεκεμβρίου 1991 περί προκήρυξης διαρκούς διαγωνισμού για την πώληση αλκοολών οινικής προελεύσεως που βρίσκονται στην κατοχή των οργανισμών παρέμβασης προκειμένου να χρησιμοποιηθούν στο εσωτερικό της Κοινότητας  

Επίσημη Εφημερίδα αριθ. L 356 της 24/12/1991 σ. 0045 - 0045 Φινλανδική ειδική έκδοση: Κεφάλαιο 3 τόμος 39 σ. 0247  Σουηδική ειδική έκδοση: Κεφάλαιο 3 τόμος 39 σ. 0247 

ΚΑΝΟΝΙΣΜΟΣ (ΕΟΚ) αριθ. 3777/91 ΤΗΣ ΕΠΙΤΡΟΠΗΣ  της 18ης Δεκεμβρίου 1991  περί προκήρυξης διαρκούς διαγωνισμού για την πώληση αλκοολών οινικής προελεύσεως που βρίσκονται στην κατοχή των οργανισμών παρέμβασης προκειμένου να χρησιμοποιηθούν στο  εσωτερικό της ΚοινότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργάνωσης της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2),  τον κανονισμό (ΕΟΚ) αριθ. 3877/88 του Συμβουλίου της 12ης Δεκεμβρίου 1988 περί των γενικών κανόνων σχετικά με τη διάθεση των αλκοολών που λαμβάνονται από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 κατέχονται  από τους οργανισμούς παρεμβάσεως (3), και ιδίως το άρθρο 1 παράγραφος 1,  Εκτιμώντας:  ότι ο κανονισμός (ΕΟΚ) αριθ. 1780/89 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3776/91 (5), θεσπίζει τις λεπτομέρειες εφαρμογής σχετικά με τη διάθεση των αλκοολών που λαμβάνονται από τις αποστάξεις που αναφέρονται στα  άρθρα 35, 36 και 39 του κανονισμού (ΕΟΚ) αριθ. 822/87 και βρίσκονται στην κατοχή των οργανισμών παρέμβασης- ότι οι λεπτομέρειες όσον αφορά τις πωλήσεις με διαρκή διαγωνισμό τροποποιήθηκαν από τον κανονισμό (ΕΟΚ) αριθ. 3776/91-  ότι, εξαιτίας του κόστους αποθεματοποίησης της αλκοόλης, κρίνεται σκόπιμο να πραγματοποιηθεί μια νέα πώληση με διαρκή διαγωνισμό για τις αλκοόλες οινικής προέλευσης, προκειμένου να εξασφαλιστούν νέες βιομηχανίες χρησιμοποίησης της αλκοόλης-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Πραγματοποιείται πώληση με διαρκή διαγωνισμό αλκοόλης περιεκτικότητας 100 % vol η οποία λαμβάνεται από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 και η οποία βρίσκεται στην κατοχή των ισπανικών,  γαλλικών, ιταλικών και ελληνικών οργανισμών παρέμβασης.  2. Οι ποσότητες αλκοόλης που διατίθενται μέσω αυτού του διαγωνισμού δεν υπερβαίνουν τα 400 000 εκατόλιτρα ετησίως.  3. Η προς πώληση ακλοόλη προορίζεται για χρησιμοποιήσεις στο εσωτερικό της Κοινότητας, σύμφωνα με το άρθρο 2 του κανονισμού (ΕΟΚ) αριθ. 1780/89.  Άρθρο 2  Η πώληση πραγματοποιείται σύμφωνα με τις διατάξεις του κανονισμού (ΕΟΚ) αριθ. 1780/89, και ιδίως τα άρθρα 2 έως 9 και 29 έως 38.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 346 της 15. 12. 1988, σ. 7. (4) ΕΕ αριθ. L 178 της 24. 6. 1989, σ. 1. (5) Βλέπε σελίδα 43 της παρούσας Επίσημης Εφημερίδας.